text: Tabte konkurrence om madtempel
  24 november 2010 kl. 18.53
  Vejle, Kolding og Sønderborg bliver ikke vært for det statslige eksperimentarium for fødevarer, mad og måltider, MadX.
  De tre kommuner har sammen med fem andre konkurreret om at bliver vært for det nye center for madkultur, og nu er det besluttet at lægge det i Roskilde i tilknytning til en række fødevareuddannelser. Centret får en afdeling i Hirtshals med fokus på mad fra havet.
  Foreløbig har staten afsat 15 millioner kroner til MadX.
  Centeret skal løfte den danske madkultur, styrke uddannelsesmulighederne og fremme et innovativt fødevareerhverv.
   
   Arbejdet med at udpege en bestyrelse for MadX er i fuld gang, og fødevareminister Henrik Høegh (V) forventer, at MadX kan slå dørene op for offentligheden i begyndelsen af det nye år.
  